Balio raštas

**Balio raštas**, **baliečių raštas** (baliečių kalba: ᬅᬓ᭄ᬱᬭᬩᬮᬶ *Aksara Bali*) – rašto sistema, vartojama nuo XV-XVI a. Balio ir Lomboko salose, užrašyti vietos kalboms (baliečių ir sasakų) ir liturginiams tekstams sanskritu. Dėl tradicinės rašmenų išdėstymo sekos abėcėlėje jis dar gali būti vadinamas **hanacaraka** (ᬳᬦᬘᬭᬓ).

Seniausi tekstai baliečių kalba, datuojami nuo X a., buvo užrašomi kavi raštu. Balio raštas išsivystė kaip vietinė kavi forma XV-XVI a., ir jo išvaizda atsikyrė nuo giminingo javiečių rašto. Juo buvo rašomi visi Balio karalystės tekstai. XX a. baliečių kalbai pritaikyta lotyniška ortografija, tačiau Balio raštas alternatyviai naudojamas iki mūsų dienų. Juo rašomi religiniai tekstai, juo užrašytus galima matyti daug užrašų gatvėse.

## Struktūra
Kaip ir kitos Brahmi šeimos rašto sistemos, Balio raštas yra abugida, t. y. pusiau skiemeninis raštas, kur paprasti ženklai reiškia skiemenis, sudarytus iš priebalsio ir balsio [a]. Tokių pagrindinių skiemenų (*wianjana*, ᬯ᭄ᬬᬜ᭄ᬚᬦ) rašte yra 33, iš kurių 18 užtenka užrašyti baliečių kalbos žodžiams. Jie vadinami *wreṣāstra* (ᬯᬺᬱᬵᬲ᭄ᬢ᭄ᬭ). Kiti 15 skiemenų vadinami *sualalita* (ᬰ᭄ᬯᬮᬮᬶᬢ) ir naudojami tik skoliniams iš sanskrito ar kavi. 

Taip pat naudojami 14 balsių *suara* (ᬲ᭄ᬯᬭ), kurie skirti užrašyti balsiams ir dvibalsiams žodžių pradžioje.

Tam, kad išreikšti skiemenis su kitais balsiais arba visai be balsio, prie priebalsinių skiemenų naudojami specifiniai diakritiniai ženklai *pangangge* (ᬧᬗ᭢‌ᬗ᭄ᬕ). 10 diakritikų skirti išreikšti skiemenų galūnėms -ə, -ā, -i, -ī, -u, --ū, -e, -ai, -o, -au. Be to, keturi diakritikai skirti užbaigti skiemenį priebalsiais -h, -r, -ng, arba panaikinti balsį (*adeg-adeg*). Todėl skiemuo *ka* (ᬓ) gali įgauti tokias formas, kaip ke (ᬓᭂ), kā (ᬓᬵ), ki (ᬓᬶ), kī (ᬓᬷ), ku (ᬓᬸ), kū (ᬓᬹ), ke (ᬓᬾ), ko (ᬓᭀ), kau (ᬓᭁ), kai (ᬓᬿ), kah, kar, kang, k (ᬓ᭄‌). 

Be to, naudojamos ligatūros, t. y. ženklų junginiai: parašius du skiemenis vieną virš kito, atsiranda tokie skiemenys, kaip *nda* (ᬦ᭄ᬤ), *ntu* (ᬦ᭄ᬢᬸ), *tri* (ᬢ᭄ᬭᬶ) ir pan. Todėl kiekvieno skiemeninio rašmens variantas turi ir savo ligatūrinę formą. 

## Rašmenys
Vrešastra skiemenys, skirti užrašyti baliečių kalbos žodžiams:

Sualalita skiemenys, naudojami skoliniams:

Balsiai ir balsių diakritikai:

Tekste žodžiai nėra atskiriami tarpais. Naudojami keli skyrybos ženklai:

Balio rašte naudojami specifiniai skaitmenys. Jie tekste išskiriami kableliais:

## Sasakų raštas
Balio raštas naudojamas užrašyti ir sasakų kalbą. Tokiu atveju be pagrindinio rašmenų komplekso naudojami keli papildomi rašmenys tiems garsams, kurių nėra baliečių kalboje: 

## Teksto pavyzdys
Balio raštu: ᬲᬫᬶᬫᬦᬸᬲᬦᬾᬲᬦᬾᬜ᭄ᬭᬸᬯᬤᬶᬯᬦ᭄ᬢᬄᬫᬭ᭄ᬤᬾᬓᬢᬸᬃᬫᬤᬸᬯᬾᬓᬳᬸᬢ᭄ᬢᬫᬳᬦ᭄ᬮᬦ᭄ᬳᬓ᭄ᬳᬓ᭄ᬲᬦᬾᬧᬢᭂᬄ᭟ᬲᬫᬶᬓᬮᬸᬕ᭄ᬭᬵᬳᬶᬦ᭄ᬧᬧᬶᬦᭂᬄᬮᬦ᭄ᬳᬶᬤᭂᬧ᭄ᬢᬸᬃᬫᬗ᭄ᬤᬦᬾᬧᬟᬫᬲᬯᬶᬢ᭄ᬭᬫᭂᬮᬭᬧᬦ᭄ᬲᭂᬫᬗᬢ᭄ᬧᬓᬸᬮᬯᬭ᭄ᬕᬳᬦ᭄᭞

Lotynišku raštu: Sami manusané sané nyruwadi wantah mardéka tur maduwé kautamaan lan hak-hak sané pateh. Sami kalugrähin papineh lan idep tur mangdané paḍa masawitra melarapan semangat pakulawargaan.

IPA: /ˈsami manʊˈsane ˈsane ɲruˈwadi ˈwantaʰ mərˈdɛka tur maˈduwe kawtaˈmaan lan hakˈhak ˈsane ˈpatəh/
/ˈsami kaluˈgrahin paˈpineh lan iˈdəp tur maŋˈdane ˈpadə masaˈwitrə məlaˈrapan səmaˈŋat pakulawraˈgaan/

Lietuviškai: Visi žmonės gimsta laisvi ir lygūs savo orumu ir teisėmis. Jiems suteiktas protas ir sąžinė ir jie turi elgtis vienas kito atžvilgiu kaip broliai.
## Išnašos